
RAPORT DE SPECIALITATE
privind aprobarea componenței Structurii Comunitare Consultative privind activitatea de prevenire a separării copilului de familie și a Regulamentului de organizare şi funcţionare a acesteia la nivelul municipiului
 Drobeta Turnu Severin
[bookmark: _GoBack]
Conform art.114 alin (2) din Legea nr.272/2004 republicată  privind protecţia şi promovarea drepturilor copilului, cu modificările ulterioare, ,,Autorităţile administraţiei publice locale au obligaţia de a implica colectivitatea locală în procesul de identificare a nevoilor comunităţii şi de soluţionare la nivel local a problemelor sociale care privesc copiii. În acest scop pot fi create structuri comunitare consultative cuprinzând, dar fără a se limita, oameni de afaceri locali, preoţi, cadre didactice, medici, consilieri locali, poliţişti. Rolul acestor structuri este atât de soluţionare a unor cazuri concrete, cât şi de a răspunde nevoilor globale ale respectivei colectivităţi. Mandatul structurilor comunitare consultative se stabileşte prin acte emise de către autorităţile administraţiei publice locale. Pentru a-şi îndeplini rolul pentru care au fost create, structurile comunitare consultative vor beneficia de programe de formare în domeniul asistenţei sociale şi protecţiei copilului."
Totodată, art. 6 lit. n)  din Legea nr.292/2011 a asistenţei sociale precizează faptul că „structurile comunitare consultative reprezintă asocierea formală sau informală a unor oameni de afaceri locali, preoţi, cadre didactice, medici, consilieri locali, poliţişti, alţi membri ai comunităţii, în vederea sprijinirii autorităţilor administraţiei publice locale şi furnizorilor de servicii sociale în soluţionarea nevoilor de servicii sociale ale comunităţii";
La art.12, alin.(1) din Legea nr.156/2023 privind organizarea activităţii de prevenire a separării copilului de familie, se menţionează faptul că ,,În subordinea consiliului local poate funcţiona structura comunitară consultativă, creată în baza prevederilor art. 114 alin. (2) din Legea nr. 272/2004, republicată, cu modificările şi completările ulterioare, ca organ de specialitate al acestuia, fără personalitate juridică". Prin acelasi act normativ, sunt prevăzute componenţa şi atributiile acestei acestei structuri, sens în care s-a impus elaborarea unui Regulament de organizare şi funcţionare a Structurii Comunitare Consultative privind activitatea de prevenire a separării copilului de familie, constituită la nivelul municipiului Drobeta Turnu Severin.
Față de cele prezentate, propunem spre analiză și aprobare componența Structurii Comunitare Consultative privind activitatea de prevenire a separării copilului de familie și a Regulamentului de organizare şi funcţionare a acesteia la nivelul municipiului  Drobeta Turnu Severin conform Anexei 1 și 2 .

